Laimi Mitam Pi Rian Tuannak Company A Kang Mi Ruangah Rian A Nei Lo Mi Poh Chin Center Nih Rian Lei Ah An Si Khawh Chung In Bawmh An Timh Hna – Onlinenungak\nnaiah laimi tampi rian tuan nak Walmart Werehouse pi cu a rak kang caah laimi tampi rian nei lo in an um hna,an rantuan nak company a kangh ruang ah rian a vaivuan mi an tam tuk caah a tu bantuk in Chin center nih rian tuan a duh mi poh cu kan mah nih kan in bawmh hna lai tiah thawng an vun langh ter.\n“NGEIH CHIAT NAK kan rak langhter “Chin mi 1000 leeng tuan nak Springfield i a um mi Walmart Warehouse pi a kaang tithawng kan theih tik ah kan Community ning in kan ngeih a chia.Riantuant tu vialte le Walmart company caah thla kan cam.Chin Center nih riankong ah bawmhnak a herh mi hna caah kan sikhawh chung in bawmh chanh ding in timhcia kan si.\na tu bantun in Chin center ti mi nih hin voi dang zongah laimi harsatnak a to mi a dangdang zongah bawmhnak an tuah peng,US um mi lai caah Chin cente hi i bochan tlak le upat awk tlak taktak an si,a tu zongah laimi rian a nei lo mi poh kan bawmh khawh chung hna in bawmh khawh kan i zuam lai an ti than.\nrelchap..Kanpetlet Peng Kahdohnak Ruang Ah Mizapi Eidin An Har Cang!Chin ram, Kanpetlet peng Sanmata, San Ingnu khua le a pawngkam khua cheukhat hna ah SAC ralkap le CDF kahdohnak ruang ah Kum upa, ngakchia, Mizaw le Naupawi lio hna tel in minung 900 hrawng cu ramlak ah an i dor hna i kahdohnak caan a sau caah mizapi eidin an har cang, tiah theih a si.\n“Kanpetlet ah hin February 7 thok in SAC ralkap le CDF an i kah caah ral kan zaam, a hlan zong ah SAC ralkap pawl khuachung an luh ahcun lopil ah kan zaam tawn i an kir hnu ah kan tlung ṭhan tawn i eidin ding tlawmpal kan i ken tawn. Atu tan cu sautuk an i kah caah kan i ken mi sii-ai le eidin a dih cang i a har ngaingai cang,” tiah ralzaam pakhat nih cun a chim.\nAtu tan kahdohnak ah hin Mindat khuachung ummi SAC khah-Lah-yah -274 Brigade le Kyauhthuh um mi ralkap hna nih hriamngan in an kah hna caah Sanmata khuahlun inn 9 a kang, tiah theih a si. March 15 zing zong ah SAC ralkap pawl cu Sanmata khua ah lut in, inn an baoh i an duah hna caah Sanmata lawng siloin a pawngkam khua mi zong an zaam dih.\nKahdohnak a sautuk i, a fahtuk fawn caah CDF Kenpetlet nih zenthong le ralhriam an chambau pinah Mizapi himnak ca ah ti in CDF Kanpetlet Headquarter camp zong caan karlak chung an chuahtak, tiah theih a si.